b'\n_START_ARTICLE_\nZod\n_START_PARAGRAPH_\nGeneral Zod (egentlig navn Dru-Zod) er en fiktiv person, en DC Comics-superskurk og en av Supermanns fiender. Han er en av Supermans mer prominente motstandere, og en slags personlig fiende, ettersom Zod kommer fra samme planet, Krypton, som Supermann._NEWLINE_Han dukket for f\xc3\xb8rste gang opp i nummer 283 av Adventure Comics (1961) i en historie av Robert Bernstein og George Papp. Han var ogs\xc3\xa5 med i filmen Superman II hvor han ble spilt av Terence Stamp og har dukket opp i TV-serien Smallville.'